Restorantet në qiell të hapur 
Në West Hollywood moti i mirë dhe panorama tërheqëse kanë shtuar popullaritetin e këtyre restoranteve
Restorantet nën qiell të hapur nuk kanë qenë kurrë më popullore në Los Anxhelos. Klientët që frekuentojnë restorantet në këtë qytet tani kërkojnë të ulen në verandë apo në tarracat e hapura, për të shijuar panoramën tërheqëse dhe motin e mrekullueshëm. Moti në Kaliforninë e jugut është ideal për restorante të hapura. Por klientët nuk duan të frekuentojnë restorantet në qendër, ku zhurma dhe tymi i makinave bëhen të bezdisshme gjatë ngrënies. Ata preferojnë restorantet në tarraca. Restoranti i ri E.P. & L.P. i hapi dyert në maj në lagjen e famshme Melrose Place. Klientët që vijnë këtu preferojnë verandën me pamje nga kodrat e Hollivudit. Grant Smillie, është menaxher i restorantit: Pak metra më tutje është restoranti i ri Pump që shërben kuzhinë franceze në një tarracë të gjelbëruar që pak kohë më pare shërbente si parkim. Kopshti ku janë vënë tavolinat është gjelbëruar dhe është shndërruar në një ullishte të vogël, ku pemët e mbështjella me drita krijojnë një atmosfere të ngrohtë. Pronarja është Lisa Vanderpump, e njohur si një ndër personazhet e një seriali Reality show. Vajza e saj, Pandora, punon si menaxhere: Kjë vëmendje ndaj ambjentit dhe mobilimit të restoranteve është një ndër faktorët që tërheq jo vetëm vizitorë lokalë, por edhe turistë të shumtë. Presidentja e Dhomës së Tregtisë për qytetin West Hollywood, Genevieve Morrill, thotë se turizmi është industria kryesore e zonës: Në anën tjetër të qytetit ku banojnë shumë yje të Hollivudit, një restorant i ri, që ka specialitet biftekun, është bërë një destinacion popullor për menunë dhe ambjentin modern, thotë menaxheri Hardeep Birdi. Eshtë një ambjent që ofron jo vetëm një natë të këndshme dhe një darkë të shijshme, por edhe mundësinë për të ngrënë në shoqërinë e yjeve të Hollivudit që e frekuentojnë shpesh këtë lokal.